Diari Oficial de la Generalitat Valenciana


Sumari del DOGV 3354, del 20-10-1998 (1998/8638)

RESOLUCIÓ de 30 de setembre de 1998, de la Direcció General de Transports, per la qual es convoquen les proves per a l'obtenció del carnet de conductor de taxi de les àrees de prestació conjunta existents a la Comunitat Autònoma Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8638


Data del document
:   30-09-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

RESOLUCIÓ de 30 de setembre de 1998, de la Direcció General de Transports, per la qual es convoquen les proves per a l'obtenció del carnet de conductor de taxi de les àrees de prestació conjunta existents a la Comunitat Autònoma Valenciana. [1998/M8638]
  
L'article 2 de la Resolució de 30 de març de 1998, de la Direcció General de Transports (DOGV núm. 3.233, de 30 d'abril de 1998) va establir les bases de les proves per a l'obtenció del carnet de conductor de taxi de les àrees de prestació conjunta existents a la Comunitat Autònoma Valenciana, assenyala que les proves seran convocades amb una periodicitat mínima de dues vegades a l'any, i es realitzen en els mesos de maig i novembre.
  
Per tal de complir el que estableix el precepte citat, resolc:
  
Article 1
  
Es convoquen les proves per a l'obtenció del carnet de conductor de taxi de les àrees de prestació conjunta existents a la Comunitat Autònoma Valenciana, d'acord amb les bases, model de sol·licitud i contingut del desenvolupament d'aquestes, recollides en els annexos I, II i IV, respectivament, de la Resolució de 30 de març de 1998, de la Direcció General de Transports, per la qual es van establir les bases de les proves per a l'obtenció del carnet de conductor de taxi de les àrees de prestació conjunta existents a la Comunitat Autònoma Valenciana (DOGV núm. 3.233, de 30 d'abril de 1998). Les proves tindran lloc el dia 21 de novembre de 1998, en els llocs i horaris especificats en l'annex I d'aquesta resolució.
  
Article 2
  
Els membres del tribunal qualificador d'aquestes proves seran els que figuren en l'annex II d'aquesta resolució.
  
Article 3
  
Els aspirants hauran de presentar-se en el lloc de celebració de les proves amb el material següent:
  
- Document nacional d'identitat original i vigent.
  
- Estris d'escriptura: llapis de mina número 2, goma d'esborrar i bolígraf.
  
Contra aquesta resolució, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports en el termini d'un mes, comptador des de l'endemà de la seua publicació en el Diari Oficial de la Generalitat Valenciana, d'acord amb el que estableix l'article 107·1, en relació amb el 114 i següents de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, sense perjudici que s'utilitze qualsevol altra via que es considere oportuna.
  
València, 30 de setembre de 1998.- El director general de Transports: Vicente Dómine Redondo.
  
ANNEX I
  
Llocs, dates i horari de realització dels exercicis:
  
Àrea de prestació conjunta de València
  
Dia: 21 de novembre de 1998.
  
Lloc: Universitat Politècnica de València. Escola Universitària d'Arquitectura Tècnica.
  
Hora: 09.00.
  
Àrea de prestació conjunta d'Alacant
  
Dia: 21 de novembre de 1998.
  
Lloc: campus de Sant Vicent, carretera de Sant Vicent s/n (Universitat d'Alacant). Aulari número 1, Alacant.
  
Hora: 09.00.
  
Àrea de prestació conjunta de Castelló
  
Dia: 21 de novembre de 1998.
  
Lloc: Cambra de Comerç, Indústria i Navegació de Castelló. Avinguda dels Germans Bou s/n, Castelló de la Plana.
  
Hora: 09.00.
  
ANNEX II
  
Tribunal titular
  
Presidenta: Inmaculada Baena Olcina (cap del Servei d'Administració del Transport)
  
Secretari: J. Javier Benet Zepf (cap de la Secció d'Ordenació del Transport).
  
Vocals: Manuel García Fons, Manuel Gálvez Acero y Antonino Muñoz Calatayud (respectivament, caps dels serveis territorials de Transport de València, Alacant i Castelló).
  
Tribunal suplent
  
President: Manuel García Fons (cap del Servei Territorial de Transports de València).
  
Secretària: Ana Ortiz Gayo (cap de Secció de Planificació Sectorial)